HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Jeesus, kaikkien kansojen toive
Tervetuloa seuraamaan ohjelmaa! Olen Hermes Falcao Jr.
Luvassa on jälleen erityinen ohjelma teille.
Puhumme Jeesuksesta, kaikkien kansojen toivosta.
Jumalan suunnitelma on aina ollut tavoittaa koko maailma -
ja ihmisiä kaikista kansoista.
Hänellä on kansansa Israelissa, -
mutta siunaus tulee Israelista koko maailmaan.
Hän sanoi Abrahamille: "Sinussa tulevat siunatuiksi kaikki kansat."
Näytän teille videoklippejä Jordanjoelta ja Joppesta.
Puhumme siitä, miten tärkeää meidän on ymmärtää Jumalan suunnitelma -
ja miten kaikki kansat saavat siunauksen Kristuksessa.
Miksi Jordanjoki?
Koska Jeesus kävi siellä kasteella Johannes Kastajan luona.
Se oli tärkeää Kristuksen palvelutyössä, -
sillä kasteensa kautta Hän sai Pyhän Hengen voiman -
täyttää edessään oleva työ maan päällä.
Raamattu kertoo, että taivas avautui ja Henki laskeutui -
Hänen ylleen kyyhkysen muodossa. Isä sanoi: -
"Tämä on Poikani, johon olen mieltynyt." Luetaan se Raamatusta.
Matt. 3:13.
"Silloin Jeesus tuli Galileasta Jordanille Johanneksen tykö -
hänen kastettavakseen. Mutta tämä esteli häntä sanoen: -
'Minun tarvitsee saada sinulta kaste, ja sinä tulet minun tyköni!'
Jeesus vastasi ja sanoi hänelle: 'Salli nyt; -
sillä näin meidän sopii täyttää kaikki vanhurskaus'.
Silloin hän salli sen hänelle.
Kun Jeesus oli kastettu, nousi hän kohta vedestä, -
ja katso, taivaat aukenivat, ja hän näki Jumalan Hengen -
tulevan alas niin kuin kyyhkysen ja laskeutuvan hänen päällensä.
Ja katso, taivaista kuului ääni, joka sanoi: -
'Tämä on minun rakas Poikani, johon minä olen mielistynyt'."
Se oli ratkaiseva hetki, -
jossa Kristus sai Pyhän Hengen voiman -
täyttää palvelutyönsä.
Tiedämme Matt. 4:stä, että Hän meni erämaahan -
paholaisen kiusattavaksi. Hän paastosi. Häntä kiusattiin.
Sen jälkeen Hän aloitti maanpäällisen palvelutyön.
Hän teki ensimmäiset ihmeet Kaanassa Galileassa.
Sen jälkeen tuli ihme ihmeen perään, ilosanoma, saarnoja, vertauksia.
Sitten Hänet ristiinnaulittiin ihmiskunnan syntien edestä.
Hän heräsi kuolleista ja nousi taivaaseen.
Evankeliumin sanoma annettiin opetuslapsille, -
jotta he voisivat viedä sanomaa valtakunnasta kaikille kansoille.
Sen ymmärtäminen oli prosessi.
Kuulet pian Pietarista, miten hän näki näyn -
ja miten Jumalan piti ilmoittaa hänelle, -
ettei siunaus ollut vain Israelille ja juutalaisille, -
vaan kaikille kansoille.
Jumalan unelma on aina ollut kaikille kansoille.
Kuten Ilmestyskirja kertoo, kansat kaikista heimoista, kielistä, -
ja maista ylistävät Jumalaa iäti. Se on Hänen sydämensä.
Kun tulet lähemmäs Jumalan sydäntä, omaksut saman unelman.
Valtakunnassa ei ole ihonväriä, -
ei ole kieltä eikä kansalaisuutta.
Olemme kaikki yhtä Kristuksessa.
Kaikki luonnolliset raja-aidat, joita ihmisillä on, -
tai ennakkoluulot, joita ihmisillä on luonnostaan, murtuvat Kristuksessa.
Kristuksessa teistä on tullut yksi. Olet Jumalan valtakunnan kansalainen.
Olet Jumalan lapsi. Kaikki maanpäälliset raja-aidat murtuvat.
Olet uudestisyntynyt valtakuntaan.
Näemme kastekertomuksessa myös, -
että Jeesus teki meille esimerkin.
Hän teki esimerkin ja kävi kasteella.
Myöhemmin Hän sanoo Matt. 28:ssa, lähetyskäskyssään, -
"Menkää siis ja tehkää kaikki kansat minun opetuslapsikseni, -
[opettamalla heille kaikki Hänen sanomansa asiat] -
ja kastamalla heitä Isän ja Pojan ja Pyhän Hengen nimeen."
Jos olet uskossa, rohkaisen sinua käymään vesikasteella.
Miksi? Se on Jeesuksen käsky.
Se on julkinen tunnustus uskostasi Jeesukseen.
Kerrot koko maailmalle. Teet julkisen tunnustuksen.
"Kuolin Kristuksen kanssa. Kuolin synnille ja maailmalle.
Kuolin lihan himoille. Kuolin maailman kaikille synneille ja kiusauksille.
Kuolin asioille, joita maailma arvostaa.
Nyt nousen uuteen elämään Kristuksessa. Hän osti sen minulle.
Julistan kaikille, mitä tapahtui, kun annoin elämäni Jeesukselle."
Kaste ei pelasta, mutta se on sinetti -
sitoutumisestasi Jeesukseen.
Rohkaisen kaikkia, -
ellet ole vielä käynyt kasteella, käy vesikasteella.
Se on hyvin tärkeää.
Jeesuskin kävi. Hän antoi meille esimerkin.
Seuraavaksi katsomme videoklipit Jordanjoelta ja Joppesta.
Sen jälkeen palaamme tänne. Isä tulee tähän kanssani.
Puhumme kansoista ja Jumalan suunnitelmasta.
Jumala puhui Aabrahamille. Lupaus toteutuu koko ajan.
Se täyttyi Kristuksessa, sillä kaikki kansat tulevat siunatuiksi Hänessä.
Sen jälkeen rukoilemme. Uskomme, että Herra koskettaa -
ja tekee sinusta Kristuksen lähettilään kaikille kansoille, -
niin että saavutat muita sanomalla Kristuksesta.
Olen koko ikäni nähnyt ihmisten kaikista kansoista, -
filippiiniläisten, norjalaisten, suomalaisten, venäläisten, -
amerikkalaisten, brasilialaisten, etiopialaisten, perulaisten -
pelastuvan ja täyttyvän Hengellä.
Näen Jumalan Aabrahamille antaman lupauksen täyttyvän.
"Kauttasi, sinussa kaikki kansat tulevat siunatuiksi, -
siemenesi kautta. Jälkeläisesi kautta."
Jeesus on kaikkien kansojen toivo.
Häntä ihmiset ikävöivät ja kaipaavat.
Hänet kohdatessaan he kohtaavat täyteyden, tarkoituksen -
ja elämän merkityksen.
Lähdetäänpä nyt Jordanjoelle.
Selitän siellä vielä lisää Kristuksen kasteesta. Sitten Joppeen.
Sen jälkeen rukoilemme täällä tarpeidesi puolesta, sinun puolestasi.
Uskomme, että Herra koskettaa elämääsi väkevästi. Mennään.
Olen täällä Jordanjoella.
Juuri täällä Jeesus kävi kasteella Johannes Kastajan luona.
Jos muistat, kun Hänet kastettiin, -
Henki tuli Hänen ylleen kyyhkysen muodossa.
Isän ääni sanoi: "Tämä on Poikani, johon olen mielistynyt."
Juuri täällä Hän sai Pyhän Hengen voiman -
aloittaa työnsä.
Sitten Hän kulki ympäriinsä -
tehden hyvää ja parantaen kaikki paholaisen painamat.
Kasteen jälkeen Hän meni erämaahan paholaisen kiusattavaksi.
Sen jälkeen Hän aloitti maanpäällisen palvelutyönsä.
Tämä on tärkeä paikka, jonne yhä tulee ihmisiä -
kaikkialta maailmasta kasteelle.
Täällä Johannes Kastaja kastoi paljon ihmisiä, -
jotka tunnustivat syntinsä ja katuivat rikkomuksiaan, -
juuri täällä.
Tämä on tärkeä paikka kristinuskossa ja historiallisesti.
Kun ottaa vesikasteen, -
ihminen tunnustaa uudestisyntymisestään.
Vanha ihminen haudataan, -
ja nouset uuteen elämään Kristuksessa.
Se on tärkeää kristillisessä elämässä -
ja hengellisessä maailmassa.
On hienoa olla täällä. Tämä on kaunis paikka.
Hei. Tämä on Joppen kaupunki.
Vanhan Joppen kaupungin nimi on nykyisin Jaffa -
täällä Israelissa. Tässä on Välimeri.
Tämä kaupunki on hyvin tärkeä historiassa.
Täällä apostoli Pietari näki näyn, -
taivaasta laskeutuvasta liinavaatteesta, -
jolla oli kaikenlaisia eläimiä.
Jumala sanoi: "Pietari, nouse, teurasta ja syö."
Pietari sanoi Jumalalle: "En voi. Nämä eläimet ovat saastaisia.
En ole ikinä syönyt mitään saastaista. Nämä eläimet eivät ole kosher."
Jumala puhui hänelle taas. Herra sanoi Pietarille: -
"Älä kutsu epäpuhtaaksi sitä, minkä minä olen puhdistanut."
Jumala puhui kaikista kansoista.
Eläimet edustivat kaikkia kansoja maan päällä. Koko ihmiskuntaa.
Nyt Jumala oli avannut pelastuksen ovet koko ihmiskunnalle.
Jokaisen ihmisen maan päällä -
oli nyt mahdollista pelastua.
Pelastus ei ollut vain juutalaisille vaan myös muille kansoille.
Pietari sai sen ilmestyksen tässä kaupungissa.
Juuri täällä hän sai sen ilmestyksen, -
sillä tässä on Välimeri.
Sitä pitkin voitiin tavoittaa koko maailma.
Tämä on hyvin tärkeää. On mahtavaa olla tässä paikassa.
Tämä Jaffan kaupunki, vanha Joppen kaupunki, -
on kohta historiassa, -
tärkeä merkkipaalu kertomuksessa, -
ihmisen pelastushistoriassa -
ja Kristuksen evankeliumin leviämisessä, halleluja.
Valmistaudu elämäsi kokemukseen.
Lähetysmatka Brasiliaan 2019.
Koe yliluonnollisuus itse ja anna Jumalan käyttää sinua.
Lokakuun 23.―31. päivänä ihmeitä, -
pelastumisia, köyhien auttamista.
Herätys Brasíliassa.
Ilmoittaudu jo tänään osoitteessa revivalexplosion.com.
Elämäsi muuttuu ikihyviksi.
Hei taas! Olemme studiossa -
puhumassa Jeesuksesta, kaikkien kansojen toivosta.
Tässä on isäni Hermes Falcao Sr.
Näitte videon Joppesta.
Hän selittää hieman lisää kaupungista -
ja sen merkityksestä kristinuskolle.
Jumalan näky on aina ollut tavoittaa maailma.
Miksi meidän on mielestäsi tärkeää ymmärtää kaupungista hieman?
Ensin tahdon kiittää tästä mahdollisuudesta -
vierailla ohjelmassa jälleen.
On ilo olla täällä ja puhua Jumalan asioista.
Kuten sanoit Joppen kaupungista, -
se on hyvin tärkeä kaupunki Israelissa, vaikka se on pieni.
Täytyy muistaa, että Israelin pääkaupunki Tel Aviv -
sai alkunsa tässä pienessä Joppen kaupungissa.
Joppe kasvoi voimakkaasti. Laajenneesta osasta -
muodostui Tel Avivin kaupunki.
Joppe on hyvin vanha kaupunki.
Sitähän kutsutaan myös Jaffaksi. - Aivan Jaffa, Joppa.
Kaupungilla on useita nimiä sekä hepreassa että arabiassa.
Se oli muinoin foinikialainen kaupunki.
Se oli foinikialainen kaupunki.
Sitten Israel otti sen haltuunsa.
Myöhemmin arabit ottivat sen haltuunsa.
Sitten ristiretkeläiset tulivat ja ottivat sen haltuunsa.
Sitten taas osmanivaltakunta, turkkilaiset, -
tulivat ja ottivat sen haltuunsa.
Kiistelty kaupunki. - Erittäin kiistelty, kuten kaikki Israelissa.
Ja sitten, tiedättehän historian...
Mutta siellä tapahtui jotain, joka avaa Jumalan tarkoitusta pakanoille.
Tulee ymmärtää pakanoiden kutsumista ja Jumalan mieltä.
Jumalan mielessä on aina ollut tahto ja suunnitelma -
tavoittaa koko ihmiskunta.
Niinpä Joppe on hyvin erityinen kaupunki.
Siihen liittyy kolme tärkeää Raamatun henkilöä.
Ensimmäinen on profeetta Joona.
Joona oli Israelin ainoa profeetta, -
joka kutsuttiin profetoimaan pakanakansalle.
Jos katsoo Raamattua, kaikki profeetat, -
vaikka he profetoivat Egyptistä, Babyloniasta tai muista maista, -
he eivät menneet niihin maihin.
He pysyivät Israelissa tai Juudassa. - Ja profetoivat sieltä.
Mutta Joona lähetettiin. Hän sai erityistehtävän Jumalalta.
Jumala kutsui Joonan: "Mene Niniveen ja profetoi sille kansalle."
Tietysti Joona... Kaikki eivät ymmärrä tai ymmärtävät vain pintapuolisesti.
Joona järkyttyi siitä.
"Ei käy. En halua mennä Niniveen." Miksei?
Ensinnäkin se oli pakanakansa.
Siihen aikaan se oli Israelin suurin vihollinen.
Joona tiesi assyrialaisten julmuudesta.
Assyria hyökkäsi Israeliin.
Se tuhosi Israelin kaupungit.
Miehet, naiset ja lapset tapettiin.
Raskaana olevien naisten vatsa revittiin auki ja otettiin...
He olivat äärimmäisen pahoja. - Se oli pahuutta. He olivat julmia.
Mutta Jumala on armollinen.
Hän kutsui Joonan: "Mene ja profetoi sitä kaupunkia vastaan, -
sillä 40 päivän kuluttua tuhoan kaupungin, elleivät he käänny."
Joona tiesi, että niniveläiset olivat hänen ja Israelin vihollisia.
Hän toivoi heille tuhoa.
Hän sanoi: "Mahtavaa. Jos heitä kohtaa tuho, se on minulle mieleen.
En mene profetoimaan ja antamaan heille tilaisuutta kääntyä."
Niinpä hän päätti paeta Jumalaa.
Kaupunki, johon hän meni -
ja jossa hän astui laivaan, oli Jaffa, Joppe.
Siksi Joppe liittyy pakanoiden kutsumiseen.
Jumala Joonan aikaan -
halusi antaa pakanakansalle tilaisuuden parannuksentekoon.
Vieläpä erittäin julmalle pakanakansalle.
Joona päätti paeta Tarsiiseen.
Hän astui Joppessa laivaan -
ja lähti Tarsiiseen. Tiedämme, miten siinä kävi.
Jumala lähetti myrskyn.
Joona nukkui laivassa. Muut herättivät hänet.
He heittivät arpaa.
Heille selvisi, että ongelmat johtuivat Joonasta.
Joona käski heitä heittämään hänet mereen.
Muut eivät aluksi suostuneet.
Mutta koska tilanne oli painostava ja myrsky paheni pahenemistaan, -
he noudattivat Joonan käskyä ja heittivät hänet mereen.
Iso kala nielaisi Joonan.
Hän oli kalan vatsassa kolme päivää ja kolme yötä.
Sitten kala oksensi hänet, ja Joona päätti totella Jumalaa.
Hän pyysi anteeksi kalan vatsassa ja päätti totella Jumalaa.
Hän meni Niniveen -
ja kertoi asukkaille, että heitä on kohtaamassa Jumalan tuomio.
Vaikka hän totteli Jumalaa, -
hän istuutui vähän kauemmas katselemaan kaupunkia.
Hän odotti, etteivät niniveläiset tee parannusta, ja heidät tuhotaan.
Ketkä ovat kaksi muuta ihmistä? - Toinen on Salomo.
Salomo liittyy Joppeen vahvasti.
Salomo halusi rakentaa temppelin, samoin kuin Daavid aiemmin.
Kaikki puutavara, libanonilainen puutavara, -
saapui Libanonista Joppen kautta Jerusalemiin.
Ja myös työntekijät. - Juuri niin.
Tyyron kuningas lähetti parhaat miehensä, -
taitavimmat käsityöläisensä, -
rakentamaan temppeliä Jerusalemiin.
Jerusalemin temppeli rakennettiin Jahvelle.
Sitä oli israelilaisten lisäksi rakentamassa -
useita työntekijöitä pakanakansasta yhteistyöllä israelilaisten kanssa.
Samoin rakennusmateriaaleja tuli pakanamaasta.
Paljon puutavaraa tuli pakanamaasta, Libanonista.
Jumala näytti, että Hänen huoneensa rakentajina -
tuli olla sekä israelilaisia että pakanoja.
Se oli profeetallinen kuva tulevasta. Kaikkien kansojen huone.
Tässäkin kaupunki oli Joppe.
Seuraava henkilö on tietenkin apostoli Pietari.
Aivan. Se on tärkeä asia.
Pietarikin oli Joppessa, niin kuin Raamattu kertoo.
Hän oleili Joppen kaupungissa meren rannalla Simonin talossa.
Siinä talossa hän sai taivaasta näyn -
liinavaatteesta, joka oli täynnä kaikenlaisia eläimiä.
Jumalan ääni sanoi hänelle: "Pietari, nouse, teurasta ja syö."
Pietari sanoi Jumalalle: "En voi. Eläimet ovat saastaisia. Eivät kosher.
En voi tehdä sitä. Se on vastoin Mooseksen lakia."
Näky ilmestyi hänelle kolme kertaa. Lopulta Jumala sanoi: -
"Älä sano epäpuhtaaksi sitä, minkä minä olen puhdistanut."
Pietari ymmärsi, että Jumala puhui kaikista kansoista.
Hän sai näyn Joppessa. - Joppen kaupungissa.
Sitten Kesareasta tuli miehiä hakemaan Pietaria. Tämä lähti.
Pakanoiden kutsu toteutui, kun sadanpäämies Kornelius -
ja koko hänen huonekuntansa ottivat vastaan Jumalan Sanan, -
kun he kuuntelivat Pietaria. Pyhä Henki laskeutui heidän ylleen -
samalla tavalla kuin ylähuoneessa Jerusalemissa.
Eli Joona, Salomo ja Daavid sekä Pietari liittyvät Joppeen.
Joppen kaupunki on erittäin tärkeä merkkipaalu pakanoiden kutsussa -
ja Jumalan Aabrahamille antaman lupauksen täyttymisessä, -
että hänessä kaikki kansat tulevat siunatuiksi.
Siksi Jeesus on toivo kaikille kansoille. Nyt rukoilemme puolestasi.
Tahdomme nyt rukoilla puolestasi, että Herra koskettaa elämääsi -
ja tekee sinusta valtakunnan evankeliumin viejän kaikkialle.
Rukoilemme sairaille ja masentuneille vapautusta Jumalan voimassa.
Rukoillaan.
Isä, Jeesuksen nimessä rukoilemme jokaisen katsojan puolesta.
Kosketa heitä erityisellä tavalla.
Sytytä heidän sydämeensä Pyhän Henkesi tuli, -
jotta he kantaisivat valtakunnan evankeliumia kaikkialle.
Isä, murra kaikki esteet.
Murra kaikki alemmuudentunteet jokaisen katsojan yltä, -
niin että he kantavat evankeliumia Jeesuksen nimessä -
ja todistavat voimallisesti kuninkaiden Kuninkaasta.
Rukoilemme sairaiden puolesta.
Anna parantava voima ja voitelu heidän ylleen Jeesus-nimessä.
Käskemme kaikkien sairauksien ja kahleiden murtua.
Käskemme kaikenlaisen vihollisen painostuksen lähteä Jeesus-nimessä.
Jumalan voima virratkoon heidän kehoonsa Jeesuksen nimessä.
Julistamme valtakunnan voimaa Jeesus-nimessä.
Vapautamme sinut vihollisen sorrosta.
Murramme vihollisen voiman elämäsi yltä.
Jeesuksessa olet enemmän kuin voittaja.
Ota vastaan siunaus Jeesus-nimessä.
Lähetä meille todistuksesi ja rukouspyyntösi.
Ihmisiä on parantunut ja vapautunut kaikkialla maailmassa.
Uskomme, että täällä oleva voitelu vapauttaa. Ota yhteyttä ja kerro, -
miten Herra on siunannut. Jumalan siunausta, ensi kertaan!
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz